- Hindi News
- National
- रामनगर में पाइप लाइन बिछाने खोद रहे थे सड़कें, लोगों के विरोध के बाद रोका काम
रामनगर में पाइप लाइन बिछाने खोद रहे थे सड़कें, लोगों के विरोध के बाद रोका काम
गुरुवार दोपहर रामनगर, जाकिर हुसैन वार्ड और जयप्रकाश वार्ड में अधिकांश सड़कें खुदी मिली। जाकिर हुसैन वार्ड में दो साल पहले बनाई गई एक सीमेंटेड सड़क का 50 मीटर लंबाई का हिस्सा खुदा मिला। लोगों ने बताया दो साल पहले सड़क बनी थी।
मैकेनिक चौक के पास
तेजी से चल रहा काम
गंज में मैकेनिक चौक से रेलवे अंडर ब्रिज तक सड़क किनारे पाइप लाइन बिछाने का काम चल रहा है। यहां सड़क के बगल में पाइप लाइन बिछाई जा रही है। शहर में अन्य जगह काम जारी रहेंगे।
जहां से पाइप लाइन नहीं बिछाई जानी थी, वहां पर भी खोद दी गई सीसी सड़क
एक सप्ताह पहले शुरू किया था काम, अंधाधुंध खुदाई की जा रही
भास्कर संवाददाता | बैतूल
अमृत सिटी योजना के तहत शहर में 42 किलोमीटर लंबी पेयजल पाइप लाइन बिछाने के काम के दौरान अंधाधुंध सड़कें खोदे जाने के बाद लोगों ने इसका विरोध जताया था। आखिरकार लगातार मिल रही शिकायतों को देखते हुए नपा ने फिलहाल रेलवे लाइन के दूसरी ओर के तीन वार्डों रामनगर, जाकिर हुसैन वार्ड और जयप्रकाश वार्ड में फिलहाल काम रोक दिया है।
ताप्ती नदी के पानी से पेयजल सप्लाई करने के लिए अमृत सिटी योजना बनाई है। योजना के तहत शहर में पाइप लाइन बिछाने एक सप्ताह पहले काम शुरू हुआ है। रामनगर और जाकिर हुसैन वार्ड में पाइप लाइन बिछाने के दौरान सीमेंट और डामर की सड़कों को बुरी तरह खोदा था। जिस रूट से पाइप लाइन नहीं बिछनी थी वहां भी मैप का सही नॉलेज नहीं होने के कारण, सीमेंट कांक्रीट सड़कें खोद दी गई। इसे लेकर क्षेत्र में काफी आक्रोश था। लोगों ने नपा एई अनिल पिप्पल से हाल ही में शिकायत की थी। इसके बाद एई पिप्पल ने शिकायत को गंभीरता से लेते हुए रेलवे लाइन के दूसरी ओर के हिस्से में काम रोकने को कहा है। जिन सड़कों पर अब तक खुदाई की गई है, वहां पर भराव करके सीमेंट और डामर बिछाकर पक्की मरम्मत करवाने का आदेश दिया है।
बिछाई जानी है 64 किलोमीटर पाइप लाइन
पाइप लाइन प्रोजेक्ट के तहत ताप्ती नदी पर खेड़ी पुल के समीप बन रहे बैराज से शहर के फिल्टर प्लांट तक 22 किलोमीटर लंबी पाइप लाइन बिछाई जानी है। इसी तरह शहर के वार्डों में 42 किलोमीटर डिस्ट्रीब्टयूशन पाइप लाइन भी बिछाई जानी है। इसका काम सूरत की सूरत इंजीनियरिंग प्रोफेशनल प्राइवेट लिमिटेड कंपनी कर रही है।
काम रोक दिया है
रामनगर और इससे सटे वार्डों में पाइप लाइन बिछाने के दौरान सड़क खोदे जाने की शिकायतें मिली थी। फिलहाल काम रोकने को कहा गया है। जिन जगहों पर सड़क खोदी है, वहां भराव और पक्की मरम्मत करवाने का आदेश ठेकेदार को दिया है। अनिल पिप्पल, एई, नपा
tgl_Latn sot_Latn hin_Deva hin_Deva awa_Deva bho_Deva hin_Deva bho_Deva hin_Deva hin_Deva mai_Deva hin_Deva hin_Deva awa_Deva hin_Deva hin_Deva hin_Deva